OpenLLM-France/wikimedia huggingface dataset:
# Pluteus podospileus

Pluteus podospileus Pluteaceae familiako onddo espezie bat da.

## Deskribapena

Kapela: 1 eta 3 cm bitarteko diametrokoa, zimurtua, ertza ildaskatua, arre-gorri edo sepia kolorekoa, oso iluna erdian (titi-erdi antzeko batekin) , ia beltza, ertzerantz argituz, ezkatatxoekin.
Orriak: Nahiko lodiak eta zabalak, estu samar, libreak, zuriak gaztetan, arrosak ondoren, ertz ilunagoarekin eremu batzuetan, flokosoa, pruinaduna eta arre kolorekoa.
Orri libreak: Oinera hurbiltzen diren orriak, baina ukitzen ez diotenak.
Hanka: 2,4 eta 3 cm bitarteko garaietakoa eta 0,1 eta 0,3 cm bitarteko lodierakoa, arre koloreko pikorrekin hondo zurixkaren gainean.
Haragia: Hauskorra, mehea eta zurbila, zurixka. Usain arinekoa eta zapore nabarmenik gabea.
Etimologia: Pluteus terminoa latinetik dator, hots, "pluteus" hitzetik, hau da, antzinako setio-makinatik. Zabaldutako kapela konikoaren formagatik.

## Jangarritasuna

Ez da jangarria.

### Nahasketa arriskua

Pluteus diettrichii eta Pluteua nanus delakoekin nahas daiteke.

## Sasoia eta lekua

Udan eta udazkenean. Zuhaitz hostoerorkorren egur usteletan. Urria.

### Banaketa eremua

Kanada, Ameriketako Estatu Batuak, Mexiko, Kuba, Puerto Rico, Birjina britainiar uharteak, Kolonbia, Europa, Errusia, India, Australia, Zeelanda Berria, Hegoafrika, Uganda, Kongoko Errepublika Demokratikoa.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 198 or. ISBN 84-282-0865-4..
* ↑ Cuña Fernandez Avelino. (2023). Avelinosetas.info.
* ↑ Pluteus podospileus: GBIF—the Global Biodiversity Information Facility.

## Kanpo estekak

* Datuak: Q4365935
* Multimedia: Pluteus podospileus / Q4365935
# Pluteus romellii

Pluteus romellii Pluteaceae familiako onddo espezie bat da. Jangarri kaskarra, hornigai gisa bakarrik edo beste perretxiko hobeagoei laguntzeko erabiltzen da.
Sinonimoa: Pluteus lutescens.

## Deskribapena

Kapela: 2 eta 5 cm bitarteko diametrokoa, hasietan ganbila, gero laua eta pixka bat deprimitua erdian, ertza inkurbatua, batzuetan pitzatua. Azal lehorra, belusduna, higrofanoa, erradialki leunki zimurtua, arre-horixka kolorekoa, marroi-horixka, erdigunetik ertzerantz abiatzen diren zain beltzekin.
Orriak: Ugari, estu, sabeldunak, libreak, hasieran zuri-horixka kolorekoak eta ondoren arrosak esporengatik.
Orri libreak: Oinera hurbiltzen diren orriak, baina ukitzen ez diotenak.
Hanka: Luzea, zilindrikoa, haritsua, zuzena edo oinarrian okertua, zeta-antzekoa, zurixka, horixka edo hori-limoi kolorekoa.
Haragia: Mehea, urtsua, higrofanoa, zurixka, horia oinean. Onddo usainekoa eta zapore leunekoa.
Etimologia: Pluteus terminoa latinetik dator, hots, "pluteus" hitzetik, hau da, antzinako setio-makinatik. Zabaldutako kapela konikoaren formagatik. Romellii epitetoa, Lars Gunnar Romell (1854-1927) mikologo suediarrari eskainia dago.

## Jangarritasuna

Jangarri kaskarra.

### Nahasketa arriskua

Pluteus leoninus delakoarekin nahas daiteke, honen kapela beti hori-urre kolorekoa da (ez du arrexka kolorerik hartzen), eta oina zurixkagoa du. Pluteus chrysophaeus espeziearekin ere bai, honen oina ez da oso horixka oinarrian. Pluteus nanus oso antzekoa da.

## Sasoia eta lekua

Udazkenean, Saprofitoa, zuhaitz hostogalkorren egur hondarretan.

### Banaketa eremua

Kanada, Ameriketako Estatu Batuak, Mexiko, Kolonbia, Bolivia, Europa, Errusia, Israel, Iran, Japonia, Australia, Hegoafrika.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 198 or. ISBN 84-282-0865-4..
* ↑ (Gaztelaniaz) Morales Pulido Juan, Carmona Perate José Julián. (1981). Sociedad Micologica Extremeña, Medalla de Extremadura 2019.
* ↑ (Gaztelaniaz) Ubillos Javier. (2020). Curso de iniciación a la micología, fichas micológicas. Asociacion cultural “Baxauri” Kultur Elkartea Mikologia, Bajauri, Cofradia Vasca de Gastronomia.
* ↑ (Gaztelaniaz) Aranzadi, zientzia elkartea.
* ↑ Pluteus romellii: GBIF—the Global Biodiversity Information Facility.

## Kanpo estekak

* Datuak: Q3915833
* Multimedia: Pluteus romellii / Q3915833
# Pluteus petasatus

Pluteus petasatus Pluteaceae familiako onddo espezie bat da. Ez dago Pluteus toxikorik. Espezie honek balio gutxi du sukaldaritzan, nahiz eta batzuek haragiaren hornigai gisa edo arrozak eta patata gisatuak laguntzeko erabiltzen duten

## Deskribapena

Kapela: 6 eta 20 cm bitarteko diametrokoa, haragitsua, ganbila titi zabal batekin. Oso kolore zurbilekoa: zurixka, zuri-grisaxka, erdian kolore arre argikoa. Zetadun azala, erdian pitzatu egiten da eta ezkata arre argiak agertzen dira.
Orriak: Nahikoa estu, libreak, lehenengo zuriak, gero arrosa-izokin kolorekoak, azkenean arre-arrosa kolorekoak.
Orri libreak: Oinera hurbiltzen diren orriak, baina ukitzen ez diotenak.
Hanka: Sendoa, irmoa, 7 eta 12 cm bitarteko garaierakoa eta 1 eta 3,5 cm bitarteko lodierakoa, zuria, oinarrian zuntz txiki marroiak izaten ditu.
Haragia: Lodia, zuria, biguna, usain atseginekoa (sahats lorearena).
Etimologia: Pluteus terminoa latinetik dator, hots, "pluteus" hitzetik, hau da, antzinako setio-makinatik. Zabaldutako kapela konikoaren formagatik.

## Jangarritasuna

Jangarria, baina ez oso preziatua.

### Nahasketa arriskua

Pluteus pellitus delakoarekin nahas daiteke, honek ez du ezkatarik kapelan.
Oharra: Genero honetako espezie handienetako bat da.

## Sasoia eta lekua

Uda amaieran eta udazkenean, hostozabalen desegindako egurretan, zerrategietako pilatutako hondakinetan edo zerrauts piloetan.

### Banaketa eremua

Europa, Ipar Amerika, Erdialdeko Amerika, Errusia, Txina, Japonia, Madagaskar, Australia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 298 or. ISBN 84-404-0530-8..
* ↑ (Gaztelaniaz) Ubillos Javier. (2020). Curso de iniciación a la micología, fichas micológicas. Asociacion cultural “Baxauri” Kultur Elkartea Mikologia, Bajauri, Cofradia Vasca de Gastronomia..
* ↑ (Gaztelaniaz) Bon,Marcel. (1988). Guia de Campo de los hongos de Europa.. Ediciones Omega, S. A. Barcelona, 196 or. ISBN 84-282-0865-4..

## Kanpo estekak

* Datuak: Q4365923
* Multimedia: Pluteus petasatus / Q4365923
# Pluteus salicinus

Pluteus salicinus Pluteaceae familiako onddo espezie bat da. Pluteus eta Volvariella guztiak, lurrean hazten badira, jateko onak dira, baina lignikola gisa hazten badira, kalitate apalekoak dira. Psilozibina edo psilozina pixka bat izan dezakete.

## Deskribapena

Kapela: 3 eta 8 cm bitarteko diametrokoa, hasieran ganbila, gero zabaldu egiten da, kolore berdexka du, gris marroiarekin nahastua, erdigune ilunagoarekin, arre kolorekoa ia beltza. Gainazal lubrifikatua izaten du eguraldi hezearekin, zuntz txiki arrexkaz marratua, batez ere erdian.
Orriak: Libreak, estu samar, hasieran zurixkak, gero arrosak eta azkenean arrosa-herdoil kolorekoak.
Orri libreak: oinera hurbiltzen diren orriak, baina ukitzen ez diotenak.
Hanka: 4 eta 9 cm bitarteko garaierakoa eta 0,5 eta 1,2 cm bitarteko lodierakoa; zuria, gris-berdexka koloreko zuntz txiki laburrez marratua.
Haragia: Mehea, zuria, zehaztugabeko usain eta zaporekoa.
Etimologia: Pluteus terminoa latinetik dator, hots,"pluteus" hitzetik, hau da, antzinako setio-makinatik. Zabaldutako kapela konikoaren formagatik

## Jangarritasuna

Jangarria, baina sukaldaritzan balio gutxikoa.

### Nahasketa arriskua

Pluteus hau erraz identifikatzen da, erdialde oso iluna duen gris-berdexka koloreko kapela duelako, eta kapelaren periferiaren erdigunetik ateratzen diren zuntz txiki arrexkengatik.

## Sasoia eta lekua

Udaberrian,udan eta udazkenean. Saprofita da, motzondoetan edo hostogalkorren zurean: sahatsetan, makaletan, zurzurietan, haritzetan, hezetasuna duten ibaiertzetako zuhaitzetan, zur gogorretan.

### Banaketa eremua

Europa, Errusia, Japonia, Ipar Amerika, Hawaii, Kanariak, Hegoafrika, Mozambike, Himalaiako eremua.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 302 or. ISBN 84-404-0530-8..
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona,, 196 or. ISBN 84-282-0865-4..
* ↑ (Gaztelaniaz) Lotina, Roberto. (1985). Mill setas ibericas. Diputacion foral de vizcaya, 180 or. ISBN 84-505-1806-7..
* ↑ (Gaztelaniaz) Ubillos Javier. (2020). Curso de iniciación a la micología, fichas micológicas. Asociacion cultural “Baxauri” Kultur Elkartea Mikologia, Bajauri, Cofradia Vasca de Gastronomia..

## Kanpo estekak

* Datuak: Q2980417
* Multimedia: Pluteus salicinus / Q2980417
# Pluteus luteomarginatus

Pluteus luteomarginatus Pluteaceae familiako onddo espezie bat da. Autoreen arabera, Pluteus leoninus edo Pluteus sororiatus eta Plueteus luteomarginatus sinonimoak dira.
Sinonimoa: Hyporrhodius luteomarginatus

## Deskribapena

Kapela: 2 eta 6 cm bitarteko diametrokoa, haritsu tomentuduna, hondo horixka-urre kolorekoarekin, arre-herdoil koloreko feltroarekin.
Orriak: Zurbilak, ertz hori biziarekin gaztetan.
Hanka: 4 eta 6 cm bitarteko garaierarekin eta 0,5 eta 0,8 cm bitarteko diametroarekin. Hori kolore samarrekoa.
Haragia: Horixka.
Etimologia: Pluteus terminoa latinetik dator, hots, “pluteus” hitzetik, hau da, antzinako setio-makinatik. Zabaldutako kapela konikoaren formagatik. Luteomarginatus epitetoa ere latinetik dator, horia, laranja kolorea esan nahi duen “luteus” hitzetik eta marjinatua, apaindua esan nahi duen, “marginatus” hitzetik. Orriak hasieran duten koloreagatik.

## Jangarritasuna

Jangarria.

### Nahasketa arriskua

Rugosomyces chrysenteron eta Tricholomopsis decora delakoen antza izan dezake.

## Sasoia eta lekua

Udan. Mendian, koniferoen enbor eta motzondoetan.

### Banaketa eremua

Ameriketako Estatu Batuak, Alpeak, Pirinioak, Frantzia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 259 or. ISBN 84-282-0539-6 (T.I). ISBN: 84-282-0538-8 (O.C.)..
* ↑ Pluteus luteomarginatus: GBIF—the Global Biodiversity Information Facility.

## Kanpo estekak

* Datuak: Q108265454
# Pluteus phlebophorus

Pluteus phlebophorus Pluteaceae familiako onddo espezie bat da. Toxikoa ez bada ere, haragiaren kalitatea hutsaren hurrengoa da: latza, zaporegabea, eta testura desatseginekoa.
Sinonimoak: Pluteus chrysophaeus var. phlebophorus, Pluteus nanus var. phlebophorus.

## Deskribapena

Kapela: 40 mm arteko diametrokoa, hasietan esfera-erdi formakoa, koniko-kanpai itxurakoa, ondoren ganbila, azkenik zabaldua eta titi apur batekin, ertza zorrotza, nahikoa ildaskatua denbora hezean, kapelaren gainazala higrofanoa eta zimurtsua erradialki, batez ere disko aldera. Arre-marroi kolorekoa, marroi-okrea, arre-morea.
Orriak: Estu, desberdinak, libreak, lehenengo zuriak, arrosa kolorekoak helduaroan, ertz flokonoso samarra, kolore berekoa.
Orri libreak: Oinera hurbiltzen diren orriak, baina ukitzen ez diotenak.
Hanka: 60 mm arteko garaierakoa eta 8 mm arteko lodietakoa, zilindrikoa, oinarrirantz pixka bat loditua, betea, helduaroan barnehutsa, lehorra, haritsua, zurixka, horixka helduaroan.
Haragia: Mehea, hauskorra, zuria eta zapore nabarmenik gabea.
Etimologia: Pluteus terminoa latinetik dator, hots, "pluteus" hitzetik, hau da, antzinako setio-makinatik. Zabaldutako kapela konikoaren formagatik.

## Jangarritasuna

Interes gastronomikorik gabea.

### Nahasketa arriskua

Beste genero batzuekin batera bizi da: Pholiota, Mycena, Hypholoma. Antzeko beste Pluteus batzuk ere badaude, hala nola Pluteus cervinus, Pluteus atricapillus eta Pluteus plautus.

## Sasoia eta lekua

Udan eta udazkenean. Hostozabalen egur oso degradatuetan, Ez da ohikoa.

### Banaketa eremua

Kanada, Ameriketako Estatu Batuak, Europa, Errusia, Taiwan.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 198 or. ISBN 84-282-0865-4..
* ↑ (Gaztelaniaz) Sociedad micológica Barakaldo. Investigación y divulgación de la micologia.
* ↑ (Gaztelaniaz) Ubillos Javier. (2020). Curso de iniciación a la micología, fichas micológicas. Asociacion cultural “Baxauri” Kultur Elkartea Mikologia, Bajauri, Cofradia Vasca de Gastronomia.
* ↑ Pluteus phlebophorus: GBIF—the Global Biodiversity Information Facility.

## Kanpo estekak

* Datuak: Q4365926
* Multimedia: Pluteus phlebophorus / Q4365926
# Pluteus granulatus

Pluteus granulatus Pluteaceae familiako onddo espezie bat da. Tamaina ertaineko Pluteus bat da, kapelan dituen pikor ilunengatik nahikoa erraz ezagutzen da.
Sinonimoak: Agaricus melanodon, Hyporrhodius melanodon, Agaricus granulatus.

## Deskribapena

Kapela: 2,5 eta 4,5 cm bitarteko diametrokoa, haragitsua, kanpai itxurako-zabala, higrofanoa, ertza ildaskatua, gorri-arre kolorekoa, estu konprimitua kolore bereko pikor txikiez, diskoan estuago eta sakabanatuago ertzean.
Orriak: Nahikoa estu, sabeldunak, libreak, oinean eta erpinean biribilduak, zurixkak, gero mamitsuak, ertz finbriatua.
Orri libreak: Oinera hurbiltzen diren orriak baina ukitzen ez diotenak.
Hanka: 2,5 eta 4,5 cm bitarteko garaierakoa eta 0,3 eta 0,5 cm bitarteko diametrokoa, zilindriko-konprimitua, fistulosoa, zurixka-arre kolorekoa, ildaskatua, zahartzean horitu egiten da, argiagoa goialdean.
Haragia: Urtsua, hialina-iluna.
Etimologia: Pluteus terminoa latinetik dator, hots, “pluteus” hitzetik, hau da, antzinako setio-makinatik. Granulatus epitetoa ere latinetik dator. Pikorrekin esan nahi duen, “granulatus” hitzetik. Kapelan izaten dituen pikorrengatik.

## Jangarritasuna

Jangarria.

## Sasoia eta lekua

Usteltzen ari diren izeien enborretan.

### Banaketa eremua

Kanada, Ameriketako Estatu Batuak, Alpeak, Pirinioak, Frantzia, Danimarka, Suedia, Finlandia, Estonia.

## Erreferentziak

* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 233 or. ISBN 84-282-0541-X (T. 3). ISBN: 84-282-0538-8 (O.C.)..
* ↑ Pluteus granulatus: GBIF—the Global Biodiversity Information Facility.

## Kanpo estekak

* Datuak: Q81186607
# Pici

Pici honakoa izan daiteke:
* Pici hegazti taxoia.
* Pici, Italiako pasta mota bat.
# Pici (pasta)

Picia Toskanan eskuz egiten den spaghetti mota bat da, batez ere Siena eta Grossetoko probintziatan. Bere errezeta oso sinplea da: ura, irina eta oso arraultza gutxi. Tradizionalki etxean egindako errezeta bat da, eskuz egiten den masaren luzatzetik eratorria. Kondimento tipikoak haragi ragua, edo all'aglione izeneko saltsa, tomate eta baratxuriarekin. Seinako probintzian zizak, karbonara edo bestelakoak ere egiten dira.

## Kanpo estekak

* Datuak: Q1317958
* Multimedia: Pici / Q1317958
# Pichidegua

Pichidegua Txileko erdialdeko komuna eta hiri bat da. O'Higgins eskualdeko Cachapoal probintzian kokatuta dago. 2002ko erroldan, 17.756 biztanle zituen.

## Toponimia

Pichidegua hitzak Mapudungunez sagutxoen lekua esan nahi du.

## Kanpo estekak

* (Gaztelaniaz) Pichideguako udalaren webgunea.
* Datuak: Q51104
* Multimedia: Pichidegua / Q51104
# Pichne

Pichne Eslovakiako udalerri bat da, Sninako barrutian kokatuta. 16,93 km²ko azalera du eta 571 biztanle 2017ko datuen arabera.

## Historia

Idatzizko lehen aipamena 1312. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q1192789
* Multimedia: Pichne / Q1192789
# Pichucalco (udalerria)

Pichucalco Mexikoko udalerri bat da. Chiapas estatuan kokatua dago. 2010ean 29.813 biztanle zituen 597,21 km²ko azaleran. Herriburua [[Pichucalco (Pichucalco)|Pichucalco]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q1953094
* Multimedia: Pichucalco Municipality / Q1953094
# Pichincha (sumendia)

Pichincha, Andeetako geruza-sumendi bat da, Ekuadorren, eta ekaildeko magalean Quito hiriburua du. Bi gailur dauzka, Wawa Pichincha ("Pichincha Haurra", 4.784 metro) eta Ruku Pichincha ("Pichinca Agurea", 4.698 metro).
1582an José Ortiguerak eta beste zenbaitek lehenbizikoz igo zuten.

## Kanpo estekak

* Datuak: Q742216
* Multimedia: Pichincha Volcano / Q742216
# Pichincha

Pichincha izenarekin honako lekuak izendatzen dira:
* Pichincha, Ekuadorreko sumendia
* Pichincha, Ekuadoreko probintzia.
* Pichincha, Independentzia Hispanoamerikarreko Gerraren barnean izandako gudua.
* Pichincha, Rosario, Argentinako auzoa.
* Pichincha, Buenos Airesko probintziako udalerria.
# Pichincha probintzia

Pichincha probintzia (gaztelaniaz: Provincia de Pichincha) Ekuadorko 24 probintzietako bat da. 9692 km²ko azalera du eta 2020ko estimazioen arabera 3228233 biztanle ditu. Probintziako hiriburua Quito da.

## Erreferentzia

* ↑ (Gaztelaniaz) Sistema Nacional de Plan y Desarrollo. (xlsx) Proyecciones de población PARROQUIAL 2010-2020. (Noiz kontsultatua: 2020-04-30).

## Kanpo estekak

* Datuak: Q272586
* Multimedia: Pichincha Province / Q272586
# Pichilemu

Pichilemu Txileko O'Higgins eskualdean kokatua dagoen komuna eta hiri bat da. Cardenal Caro probintziako hiriburua, 2002ko erroldaren arabera 12.392 biztanle ditu. Mapudungunez, herriaren izenak «baso txikia» esan nahi du (pichi 'txiki', lemu 'baso, oihan').

## Kanpo estekak

* (Gaztelaniaz) Pichilemuko udalaren webgunea.
* (Gaztelaniaz) Pichilemuri buruzko turismo eta zerbitzu webgunea.
* Datuak: Q25304
* Multimedia: Pichilemu / Q25304
# Plus Loin Music

Plus Loin Music 2007an jazz musikaz espezializatutako frantziar diskoetxe independentea izan zen. Haren katalogoan genero horren eta beste batzuen artista frantziar gazte garrantzitsuak biltzen ziren. Zigilua 2013an desagertu zen.

## Historia

Plus Loin Music zigilua 2007ko irailean Rennes hirian sortu zen. Sortzailea Yann Martin izan zen. Martin Nocturne zigiluaren sortzaile bat izana zen eta haren katalogotik grabazio asko berreskuratu zuen, eskubideak eskuratuz, Nocturne itxi baino lehen, 2009an. Katalogoak batez ere artista gazteak bilatzen zituen. 2010ean Rennesen Plus Loin Music zigiluak Jazz à l'Étage jaialdia bultzatu zuen. Plus Loin Booking sortu zuen, bestetik, katalogoaren artisteentzako kontzertu agentzia izateko helburuarekin; agentzia hori Tim Weigeil-ek zeraman. 2008tik, Plus Loin katalogoa Harmonia Mundik banatu zuen. 2012an, Abeille Musiquerekin bat egin zuen. Zigilu independente hau 2013. urte hasieran desagertu zen.

## Artistak

Plus Loin Musicen katalogoan artista hauek aurki daitezke:
* Andy Bey
* Anne Ducros
* Antoine Hervé
* Nano
* Avishaï Cohen
* Barry Harris
* Christian Escoudé
* Christophe Dal Sasso
* David El Malek
* Dee Alexander
* Eddie Gómez
* Emmanuel Bex
* Moutin Réunion Quartet
* François Thuillier
* Julien Duthu
* Kellylee Evans
* Laurent de Wilde
* Leïla Olivesi
* Manuel Rocheman
* Michel Benita
* Mina Agossi
* Médéric Collignon
* Olivier Hutman
* Patrick Artero
* Peter Delano
* Pierre de Bethmann
* Pierrick Pédron
* Riccardo Del Fra
* Sophie Alour
* Stefano Di Battista
* Thomas Savy
* Tigran Hamasyan
* Élisabeth Kontomanou
* Éric Le Lann

## Kanpo estekak

* Datuak: Q16670483
# Plus belle la vie

Plus belle la vie (baita PBLV siglez ezaguna ere) France 3 telebista katean igorritako telesaila da, Hubert Bessonek ekoiztua. 2012an bi milagarren atala egin zuten.

## Sinopsia

Oharra: Atal honek istorio osoa edo amaiera argitzen du.
Marseillako Le Mistral auzoan hainbat familia bizi dira, boteretsuak zein xumeak.

## Aktoreak

| Aktorea | Pertsonaia | Denboraldia |
| Cécilia Hornus | Blanche Marci | 1 — egun |
| Sylvie Flepp | Mirta Torres | 1 — egun |
| Serge Dupire | Vincent Chaumette | 1 — egun |
| Michel Cordes | Roland Marci | 1 — egun |
| Rebecca Hampton | Céline Frémont | 1 — egun |
| Dounia Coesens | Johanna Marci | 1 — egun |
| Lætitia Milot | Mélanie Rinato | 1 — egun |
| Anne Décis | Luna Torres | 1 — egun |
| Alexandre Fabre | Charles Frémont | 1 — egun |
| Laurent Kérusoré | Thomas Lenoir-Marci | 1 — egun |
| Virgile Bayle | Guillaume Leserman | 1 — egun |
| Thibaud Vaneck | Nathan Leserman | 1 — egun |
| Fabienne Carat | Samia Nassri | 1 — egun |
| Ambroise Michel | Rudy Torres | 1 — 9 |
| Aurélie Vaneck | Ninon Chaumette | 1 — 9 |
| Pierre Martot | Léo Castelli | 1 — 9 |
| Colette Renard | Rachel Lévy | 1 — 5 |
| Hélène Médigue | Charlotte Le Bihac | 1 — 5 |
| Juliette Chêne | Juliette Frémont | 1 — 4 eta 8 |
| Sofiane Belmouden | Malik Nassri | 1 — 4 |
| Pascale Roberts | Wanda Legendre | 5 — 9 |
| Nadège Beausson-Diagne | Sara Douala | 7 — 9 |
| Richard Guedj | Charles-Henri Picmal | 1 — 2 eta 7 |
| Thierry Ragueneau | François Marci | 1 — 2 eta 8 |
| Geoffrey Sauveaux | Lucas Marci | 1 — 2 |
| Ibtissem Guerda | Aïcha Djella | 1 |
| Alice Pol | Zoe | 1 |
| Dorothée Jemma | Edith Delvaux | 5 |
| Valérie Vogt | Claire Souchal | 7 |
| Jacques Boudet | Gaston Domert | 8 |

## Erreferentziak

* ↑ francetv info. "Plus belle la vie" débarque dans le Nord !. .

## Kanpo estekak

* IMDb (Ingelesez)
* Datuak: Q1381883
* Multimedia: Plus belle la vie / Q1381883
# Plusha

Plusha, Ingalaterrako Kornualles konderriko herrixka bat da.

## Kanpo estekak

* Datuak: Q7205628
* Multimedia: Plusha / Q7205628